OpenLLM-France/wikimedia huggingface dataset:
# Pedro Egaña

Pedro Egaña Díaz del Carpio (Gasteiz, Araba, 1803ko otsailaren 21a – Zestoa, Gipuzkoa, 1885eko irailaren 4a) politikaria izan zen. Liberala eta foruzalea izan zen.

## Bizitza

Oñatiko Unibertsitatean Zuzenbideko ikasketak egin ondoren, gerra aholkulari aritu zen Granadako eta Jaengo Kapitain Nagusiaren zerbitzuan. 1838an kargua utzi eta fiskal izendatu zuten, Burgosko epaitegian. Bergarako Besarkadak jakin-mina piztu zion, eta akordio hartaz geroztik Hego Euskal Herriko foruen alde lan egin zuen. Izan ere, 1839an Gasteizko diputatu izan zen, eta haren eragina nabari zen foruen aldeko legegintzan.
1840. urtean diputatu hautatu zuten Gipuzkoan, liberal moderatuen aldetik. 1846an Justiziako ministro egin zuten; Gobernazioko ministro 1853an. Hona hemen 1844ko uztailaren 10eko bere hitzaldiaren zati bat:
| « | Hor ez dute karlistek ez liberalek egon behar, ez moderatuek ezta erradikalek ere, baizik eta foruzaleek, edo gauza bera dena, euskal herritar zintzo leialek. Herri bat bere nazionalitatea galtzeko zorian dagoenean, herritar gaiztoa da zatiketaren alde jartzen dena. | » |
| Pedro Egaña, 1884ko uztailaren 19an ||
Senatari, Espainiako gorteetako diputatu eta Arabako Diputatu Nagusia ere izan zen. 1848an, La España egunkaria sortu zuen, ideia liberal eta moderatuak jakinarazteko. 1852an, “Egaña Legea” atera zuten, eta lege hori Hego Euskal Herriko udalerrien onerako izan zen. Borboien berrezarkuntzan kolaboratu zuen, eta gero, bere bizitza publikoa bertan behera utzi zuen. Arabako politikari nagusietakoa izan zen XIX. mendean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5401956
* Multimedia: Pedro de Egaña / Q5401956
# Pedro Egaña kalea (Gasteiz)

Pedro Egaña kalea Gasteizko kale bat da. Pedro Egaña Gasteizko politikari liberalaren omenez jarritako izena da.

## Kokapena

Alde Zaharrean dago, mendebaldeko mendi-magalean. Jesusen Zerbitzarien kalean kalean hasten da eta Errementari kalean amaitzen da.

## Luzera

45 metro inguruko luzera du. Ezkerreko aldean San Pedro eliza dago, eskuinean bi atari daude.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera, 1891an jarri zitzaion egun duen izena. Aurretik, 1887tik, San Pedro kantoiren parte zen.

## Azpiegiturak
### Eraikinak

* San Pedro eliza

## Trafikoa

Oinezkoentzako kalea den arren ibilgailu ugari ibiltzen da, gehienbat banaketa kamioiak. Kale honetan ezin da aparkatu.

## Kanpo estekak

* Datuak: Q57234536
* Multimedia: Calle de Pedro Egaña, Vitoria-Gasteiz / Q57234536
# Pedro Díaz Lobato

Pedro Díaz Lobato (Madril, 1973ko maiatzak 31) espainiar txirrindulari ohi bat da, profesionala 1999 eta 2004 artean.

## Palmaresa

1996
* Toledoko Itzuliko 2 etapa
1998
* Balentziaga Memoriala
1999
* Argentinako Itzuliko etapa 1
2001
* Andaluziako Itzuliko etapa 1
2003
* Manuel Galera Memoriala
* Espainiako Vueltako etapa 1
* 7. Ordiziako Klasikan

## Taldeak

* Fuenlabrada (1999-2000)
** Fuenlabrada-Cafés Toscaf (1999)
** Colchón Relax-Fuenlabrada (2000)
* Costa de Almería (2001-2004)
** Jazztel-Costa de Almeria (2001-2002)
** Paternina-Costa de Almeria (2003)
** Costa de Almeria-Paternina (2004)

## Kanpo estekak

* Pedro Díaz Lobato - ProCyclingStats
* Datuak: Q3374041
# Pedro Egaña kalea (Donostia)

Pedro Egaña kalea :
| Donostia, Amara ||
| Aita Karmeldarren eliza, Pedro Egaña eta Easo kaleen arteko izkinan. ||
| Herrialdea Lurraldea | Euskal Herria Gipuzkoa |
| Pedro Egaña kalea Pedro Egaña kalea Pedro Egaña kalea ||
| Koordenatuak: | 43°18′48.74″N 1°58′51.43″W﻿ / ﻿43.3135389°N 1.9809528°W﻿ / 43.3135389; -1.9809528 |
Pedro Egaña kalea Donostiako kale bat da.
Amara auzoan dago, Gernikako Arbolaren pasealekuan hasi, eta Prim kalea eta Urbieta kalea zeharkatuz Easo plaza eta Easo kalearen elkargunean amaitzen da.
Pedro Egaña gasteiztar politikari liberalaren omenezko izena darama.

## Leku interesgarriak

Pedro Egaña kalearen inguruan honako leku interesgarri hauek daude:
* Easo plaza
* Amara-Donostia geltokia
* Aita Karmeldarren eliza
* Arte Ederrak antzokia
* Araba parkea
* Arrano etxea
* Mendeurrenaren plaza
* Easo plazako kioskoa 2012ko Amara Zaharreko jaietan.
* Amara-Donostia geltokia.
* Arte Ederrak antzokia.
* Araba parkea.
* Arrano etxea.

## Kaleak

Pedro Egaña kalearen inguruan honako kale hauek daude:
* Gernikako Arbolaren pasealekua
* Prim kalea
* Urbieta kalea
* Easo kalea

## Kanpo estekak

* Datuak: Q25478931
# Pedro Echeverría

Pedro Echeverría, ezizenez Tandilero (Tandil, 1871ko uztailaren 13a-?, XX. mendea), argentinar pilotaria izan zen.

## Biografia

Argentinako Tandil herrian jaiotakoa, zeinari zor zion goitizena, San Luis de Irún ikastetxean, Gipuzkoan, eta Bilboko Merkataritza Eskolan egin zituen ikasketak. Madrilgo Jai Alai frontoiaren inaugurazioaren ondorioz Espainiara zabaldu zuen bere kirol ibilbidea. Bere ibilbide osoa Saturnino Echeverría, Muchacho ezizena zuenarekin lotuta egon zen, harekin bikotea osatu ohi baitzuen. {{Refn|Decía Andrade: «Como no se concibe á Pilades sin Orestes, á Castor sin Polus, á Sagasta sin Pablo Cruz, no se concibe á Muchacho sin Tandilero, ni á Tandilero sin Muchacho; son dos nombres que siempre se pronuncian unidos»

## Erreferentziak

* 1 2 3 «Echeverría, Pedro» Enciclopedia Auñamendi.

## Bibliografia

* Andrade, Benito Mariano (1894). «Muchacho y Tandilero». Carácter y vida íntima de los principales pelotaris. Madrid: Establecimiento tipográfico de Ricardo Fé. pp. 44-46. Wikidata Q116370838.
* Peña y Goñi, Antonio (1892). «Tandilero». La pelota y los pelotaris II. Madrid: Imprenta de José M. Ducazcal. pp. 139-150. Wikidata Q116373695.

## Kanpo estekak

* Datuak: Q116412501
* Multimedia: Pedro Echeverría / Q116412501
# Ph

ph terminoak erabilera zenbait ditu:
* kimikan, pH, disoluzio batean dagoen hidrogeno ioi kopurua;
* .ph, Filipinei dagokien internet-domeinua.
# Pfäffikon barrutia

Pfäffikon barrutia Zürich kantonamenduan dagoen Suitzako barrutia da. Bere hiriburua Pfäffikon da. 163,55 kilometro koadroko azalera du eta 99.763 biztanle.

## Mugakideak

Script error: The function "formatStatements" does not exist.

## Udalerriak

Bauma Fehraltorf Hittnau Illnau-Effretikon Kyburg Lindau Pfäffikon Russikon Sternenberg Weisslingen Wila Wildberg

## Kanpo estekak

* Datuak: Q660395
* Multimedia: Pfäffikon (district) / Q660395
# Pförring

Pförring Alemaniako udalerria da. Bavariako estatuan kokatuta dago, [[Eichstätt (barrutia)|Eichstätt]] barrutian. 2014an 3.540 biztanle zituen 43,52 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505785
* Multimedia: Pförring / Q505785
# Pfäffikon

Pfäffikon Suitzako udalerria da. Zürich kantonamenduan dago, Pfäffikon barrutia barrutian. 2014an 11,931 biztanle zituen 19,55 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68269
* Multimedia: Pfäffikon ZH / Q68269
# Palazzolo Acreide

Palazzolo Acreide Italiako udalerri bat da. Sirakusako probintzian kokatuta dago, Sizilia eskualdean. 8.101 biztanle ditu, 87,54 kilometro koadroko azaleran banatuta.

## Mugakideak

Palazzolo Acreidek honako udalerri hauekin egiten du muga:
Cassaro Giarratana Noto Sirakusa Sortino Buscemi Solarino Floridia Canicattini Bagni Modica

## Kanpo estekak

* Datuak: Q489260
* Multimedia: Palazzolo Acreide / Q489260
# Palazzo Spinelli di Laurino

Palazzo Spinelli di Laurino Napoli hiri italiarraren erdialde historikoan dagoen XV. mendeko jauregia da.

## Kokapena

Napoliren Via Nilo kalearen izkinean dago, beste jauregien artean: Palazzo d'Afflitto hegoaldean eta Palazzo di Ludovico di Bux eta Palazzo del Panormitatik gertu.

## Historia

Jauregia XV. mendean eraiki zen baina gaur egungo diseinua, barruko patio eliptikoa batez, Trojano Spinelli-k (1712-1777) enkargatutakoa da. Patio horrek Caprarolako Palazzo Farneserekin antza handia du.

## Ezaugarriak

Jauregiaren egitura oso aldatuta dago. Barruan gordetzen den patioak beste garaietako handitasuna erakusten du. Patio horretan bi arrapala dituzten eskailerak; goiko aldean, bestetik, birtuteen eskulturak eta maiolikaz egindako erloju baten esfera. Gainean Andre Mariaren sortze garbiaren irudia ikus daiteke.

## Jauregia zineman

Jauregi honetan film desberdinak egin dira:
* Sergio Corbucciren Giallo napoletano (1979).
* Liliana Cavaniren La Pelle (1981), Curzio Malaparteren eleberri batean oinarrituta.
* Ettore Scolaren Maccheroni (1985).

## Erreferentziak

* ↑ https://www.turismo.it/segreti-italia/articolo/art/napoli-la-leggenda-di-palazzo-spinelli-id-18012/

## Kanpo estekak

* Datuak: Q1228253
* Multimedia: Palazzo Spinelli di Laurino (Naples) / Q1228253
# Palazzo dei Diamanti

Palazzo dei Diamanti (diamanteen jauregia), Ferrarako eta Italiako Pizkundeko monumenturik ezagunenetako bat da. Corto Ercole In dago, Quadrivio degli angelin, Addizione Erculearen erdian bertan.

## Historia

Palazzoa Ercole d'Esteren aginduz eraikitzea agindu zen 1492an, eta Biagio Rossettik eraiki zuen. Eraikuntza lanak, berez, 1493 eta 1503 artean garatu ziren.

## Arkitektura

Bere ezaugarri nagusia diamante punta formadun kanpoko kuxindura, jauregiari izena ematen diona. Marra arrosadun haitzurdin zurizko ia 8500 blokeek perspektiba efektuak sortzen dituzte punten orientazio ezberdinagatik, modu ezberdinetan orientatuak daudenak argia hobeto harrapatzea ahalbidetzen duen kolokazioaren arabera.
Argimutilak eta angeluko landare formako apaindurak ere ospetsuak dira.
Barnealdean pizkundeko ohiko patio bat du, klaustroarekin eta haitzurdinezko putzu batekin, azken ezaugarri hau Ferrarako lorategien bereizgarria da.

## Kanpo estekak

* Datuak: Q2047639
* Multimedia: Palazzo dei Diamanti (Ferrara) / Q2047639
# Palazzo dei Normanni

Palazzo dei Normanni (euskaraz Normandiarren jauregia), baita ere Palazzo Reale (Errege jauregia), Sizilialp Palermon dagoen eraikina da. Siziliako erregeen eta Siziliar Parlamentuaren egoitza izan zen. Normandiar arkitekturaren monumentu nagusietariko bat da. Gizateriaren ondarea da 2015etatik, Arabo-normandiar Palermo eta Cefalú eta Monrealeko katedralak multzoaren barruan.
Jauregi barruan Kapera Palatinoa dago, arabo-normandiar.bizantziar estiloko gailurretariko bat dago. Estilo hau XII. mendean zehar Sizilian gailendu zen.

## Historia

Eraikinen lanak IX. mendean hasi ziren, Siziliako emirerriaren garaian. XII. mendean Roger II.a Siziliakoaren aginduz handitu zen. Dena dela, ondoren, espainiarrek gaztelua aldatu zuten. Izan ere, oraindik Roger IIak egindako lanak ezagutu daitezke. 1947tik jauregi honetan Siziliar Lurraldeko Asanblada biltzen da.
UNESCOk 2015eko uztailaren 3an Gizateriaren ondarea bezala izendatu zuen Sizilia dagoen Arabo-normandiar Palermo eta Cefalú eta Monrealeko katedralak multzo arkitektonikoaren barruan.

## Iruditegia

* Palermoko Normandatarren jauregia.
* Klaustroa.
* Kristo Pantokratorren mosaikoa erdiko absidean, Kapera Palatinoan.
* Jauregiaren fatxada nagusia.

## Kanpo loturak

* (Frantsesez):Normandiar erregeen jauregia.
* (Ingelesez):Kapera Palatinoa.
* Datuak: Q1473825
* Multimedia: Palazzo dei Normanni (Palermo) / Q1473825
# Palazzo dei Priori (Perugia)

Palazzo dei Priori edo Palazzo Comunale delakoa, Italiako jauregi publiko komunal edo palazzoaren adibiderik onenetakoa da. Perugian eraiki zen 1293 eta 1443 artean. Estilo gotikokoa, hiriko plaza nagusitik sartzen da bertara, grifo eta lehoi banaren estatuez apainduta dagoen XIII. mendeko atari bat zeharkatuz. Udaletxearen egoitza partziala da oraindik 21. mendean, hirugarren solairuan, Galleria nazionale dell'Umbria museoa hartzen du.

## Deskribapena

Plazara ematen duen fatxadan, abaniko formako eskalinata bat dago, 1902an eraikia, aurretik zegoen bi arrapala zituena ordezkatu zuena. Ataria bi triforioz inguratuta dago. Eskuinean hiru arku daude; lehenengo bien artean, pulpitu bat dago, erabiltzen zena ebazpenak irakurtzeko.
Kalera ematen duen fatxadak denboran zehar egindako handitzeak erakusten ditu: lehen solairuan bi triforio daude, bi lauki-formakoak; goiko solairuan, berriz, triforio batzuk daude, erlaitza eta erdi aroko almenak. Atari nagusia, 1346an eraikia, aberatsa da bizitzaren alegoriak irudikatzen dituzten dekorazio eskultorikoetan; ilargian, berriz, hiriko ugazaben estatuen kopiak daude.
* Ataria Fontana Maggiore delakoa dagoen plazatik
* Hiru arkuak eta pulpitua
* Grifoak eta lehoiak, hiriaren sinboloek, plazatik sarrera apaintzen dute
* Sarrera alternatiboa, Corso Vannucci kaletik.
* Portale delle Arti (edo Maggiore)
Barrualdeak interes handiko hainbat gela ditu, hala nola Sala dei Notari aretoa, 1582 baino lehen "Sala del Popolo". Puntu erdiko zortzi arkuk osatzen dute: kondairak, historia biblikoak eta eskunak kontatzen dituzten pinturekin.
* Sala Dei Notari aretoa
* XVI. mendeko aulkiek aretoaren perimetro osoa zeharkatzen dute
* Sabaiko xehetasunak.
* Umbriako artistek eginak dira fresko gehienak

## Kanpo estekak

* Artikulu hau, osorik edo zatiren batean, gaztelerazko Wikipediako «Palazzo dei Priori (Perugia)» artikulutik itzuli da; zehazki, 2022-01-19ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q2004573
* Multimedia: Palazzo dei Priori (Perugia) / Q2004573
# Palazzo del Capitano del Popolo (Siena)

    Artikulu hau Sienako jauregiari buruzkoa da; beste esanahietarako, ikus «Palazzo del Capitano del Popolo».
Palazzo del Capitano del Popolo delakoa, XIII. mendeko estilo gotikoa duen palazzo edo jauregi zibikoa da, Siena hirian dagoena, adreilu eta harriz egina, via del Capitano kalean dago, Duomoaren plazaren ertz batean. Sasoi batez, Sienako Errepublikako agintari zibil publiko gorena izan zen Capitano della Guerra edo Capitano del Popolo delakoaren etxe eta egoitza izan zen (Gerraren edo Herriaren kapitaina)

## Historia

Mendeetan zehar, jauregi zibila izatetik jabetza askoren artean eskualdatzera igaro zen, eta jabego horien marka dago hormetako armarrietan, non Piccolomini eta Bandinelli familien ezkutuak dauden, besteak beste. Jauregira lotutako beste izen batzuk Petroni eta Grottanelli-de' Santi izan dira. Plaka batek adierazten du Pietro Salimbeni Benassai kapitainak 1425ean berreraik zuela jauregia. 1854an, berreraikuntza bat egin zuten, eta, jauregiari itxura antzinakoa emateko eraldaketa batzuk egin ziren.

## Kanpo estekak

* Artikulu hau, osorik edo zatiren batean, Ingelesezko Wikipediako «Palazzo del Capitano del Popolo, Siena» artikulutik itzuli da; zehazki, 2022-02-19ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q3891253
* Multimedia: Palazzo del Capitano del Popolo (Siena) / Q3891253
# Palazzo del Capitano del Popolo (Orvieto)

Palazzo del Capitano del Popolo edo Palazzo del Popolo delakoa (Herriaren kapitainaren jauregia, edo Herriaren jauregia), Orvieto hiriko (Umbria, Italia) palazzo edo jauregi zibil zahar bat da, herriko Piazza del Popolo delakoan eraberrituta funtzio publikoak betetzen dituena 21. mendean ere.

## Historia

Eraikina 1280 inguruan eraiki zen Orvieto hiriko gobernuan Capitano del Popolo titulu berria ezarri zenean, kontsulen eta Podestàren gobernu formarekin bat eginez. Jauregiaren eraikuntza Neri della Greca familiari egozten zaio; mende bat lehenago eraikitako aurreko jauregi papal baten aztarnen gainean egin zelarik.
1290eko azken urteetan Podestà eta hiriko Zazpi Jaunak bizi ziren Palazzo del Popolon. Gerora, jauregia Monte di Pietàren egoitza bihurtu zen, jatorri frantziskotarreko finantza-erakundea. Unibertsitate ikasketak ere eman izan ziren bertan, zuzenbide, teologia eta logika ikasgaietakoak.

## Arkitektura

Ezaugarri arkitektonikoetan nabarmentzen dira arkupedun logia, sarrerako eskailera handia, barneko areto handiak (Sala dei '400 delakoa adibidez), eta plazara eta hiriko gainerako eraikinetara begira dagoen terraza handi bat.
Eraberritze handi bat egin zen 19. mendearen amaieran, Paolo Zampi arkitektoaren eskutik; eta bestebat 1989an, zeinak barrualdea funtzio publikoetarako egokitu zuen, biltzarrak egiteko adibidez.

## Erreferentziak

* 1 2 (Italieraz) «Il Palazzo del Popolo a Orvieto» IDS 2015-01-15 (Noiz kontsultatua: 2022-04-30).
* ↑ (Italieraz) Palazzo del Popolo di Orvieto | Orvieto. 2015-02-20 (Noiz kontsultatua: 2022-04-30).

## Kanpo estekak

* Datuak: Q111759091
* Multimedia: Palazzo del Capitano del Popolo (Orvieto) / Q111759091
# Palazzo del Capitano del Popolo (Perugia)

    Artikulu hau Perugiako jauregiari buruzkoa da; beste esanahietarako, ikus «Palazzo del Capitano del Popolo».
Palazzo del Capitano del Popolo edo Palazzo del Bargello delakoa, jauregi bat da, Perugiako Piazza Matteotti delakoan kokatua, Perugia barrutiko Bulego Judizialen egoitza dena 21. mendean.

## Historia

Estilo errenazentistako eraikina da, ukitu gotikoekin, jatorriz hiriko gobernu-organo batzuek okupatua. Horien artean Capitano del Popolo delako karguduna zegoen, Herriaren kapitaina, zeinak funtzio eta botere judizial, administratibo, politiko eta militarrak zituen Podestà agintariaren eta Collegio dei Priori herriko elite aristokratikoen botereen kontrako pisu gisa, zeinak Perugiako botere politiko eta administratibo nagusiaren titularrak ziren.
Eraikinaren eraikuntza 1472-1481 urteetakoa da eta Gasparino di Antonio eta Leone di Matteo jatorri lonbardiarreko bi arkitektoek egin zuten. Jatorrizko bertsioan, eraikinak goian almenak zituen, hiriko Palazzo dei Priori beste jauregiaren antzekoak.
1741eko lurrikararen ondorioz eraikina oso kaltetua izan zen, almenak behin betiko eraitsi ziren eta Luigi Vanvitellik berregituratu eta sendotu zuen eraikina.
20. mende hasieratik Justizia administraziorako erabiltzen da.

## Ikus halaber:

* Capitano del popolo
* Bargello

## Kanpo estekak

* Artikulu hau, osorik edo zatiren batean, frantsesezko Wikipediako «Palazzo del Capitano del Popolo (Pérouse)» artikulutik itzuli da; zehazki, 2022-03-31ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q15631519
* Multimedia: Palazzo del Capitano del Popolo (Perugia) / Q15631519
# Palazzo Vecchio

Palazzo Vecchio (paˈlattso ˈvɛkkjo ahoskatua; euskaraz Jauregi Zaharra) Jauntzaren Plazan dago, Florentzian, Italia. Bere barnean, jauregi honek, Bronzino, Michelangelo eta Giorgio Vasariren lanak erakusten diren museo bat du.
Gaur egun Florentziako udaletxea eta udalaren egoitza da.

## Historia

Jatorrian Pallazzo della Signoria deitua, Florentziako Errepublikaren organismo nagusiaren izena zena, izenez aldatzen joan zen: Palazzo dei Priori edo Palazzo Ducale, hiriko gobernu ezberdinen arabera.
Lehen eraikuntza, Arnolfo di Cambiori ematen zaio, 1299an hasi zuena, fatxadan Foraboschiren antzinako dorrea gehituz. Arnolfo hil ondoren, 1302an, jauregia beste artista batzuk amaitu zuten, 1314an.
Eraikinaren kanpoaldeko forma paralelepipedo batena da, eta fatxada nagusian, Arnolforen dorrea dago, hiriko ikurretako bat.
1400ean, dorrea eta barne lorategia, berreraiki egin behar izan ziren, erortzeko arriskua baitzuten.
Bere gelarik garrantzitsuenen artean, Bostehunen Egongela nabarmentzen da, honen apaindura murala egiteko lana Leonardo da Vinciri (Anghiariko gudua) eta Michelangelori (Cascinako gudua) eman zitzaielarik. Zoritxarrez, bi margoetako bat ere ez zen amaitu, eta hormen apaindura, beste artista batzuek amaitu behar izan zuten.
1540 eta 1550 bitartean, eraikina, Cosme I.a Medicikoaren egoitza bezala erabili zen, orduan, Palazzo Ducale deitu zelarik.
Alboan, Uffizi Galeria ezaguna dago.

## Kanpo estekak

* Datuak: Q271928
* Multimedia: Palazzo Vecchio / Q271928
# Palazzo del Capitano del Popolo

Palazzo del Capitano del Popolo (italieraz, "Herriaren Kapitainaren Jauregia") terminoak Erdi Aroko edo Pizkundeko Italiako hainbat hiritako agintaritza zibileko jauregiak izendatzen ditu. Adibidez, hauek:
* Palazzo del Capitano del Popolo (Orvieto), Umbria.
* Palazzo del Capitano del Popolo (Perugia); Umbria.
* Palazzo del Capitano del Popolo, Gubbio, Umbria.
* Palazzo del Capitano del Popolo, Pistoia, Toscana.
* Palazzo del Capitano del Popolo, Siena, Toscana.
# Peluxefilia

Peluxefilia peluxeak tartean dituen parafilia sexual bat da. Peluxefilo askok euren peluxeei zuloak egiten dizkiete sexu-jostailuek izaten dituztenen antzera, eurekin harreman sexual bat izateko aukera izateko. Peluxefiloei Interneteko kulturan plushies deitzen zaie nahiz eta horietako batzuek ez dute zertan interes sexuala izan peluxeengan.
Objektufilia mota bat da.

## Furryak

Peluxefilia, sarri, furry taldeen ekintzatzat hartu ohi da, betez ere 2001ean Vanity Fair aldizkariak furry komunitatea eta peluxefilia lotu zituenetik. 1998an 360 furry komunitateko kideri egindako inkesta batean ikusi zen euren kidegoaren %1ek baino ez zuela bere burua peluxefilo gisa izendatzen (hau da, lau pertsona).
Pornografia eta animalia antropomorfikoak barnebiltzen dituzten ekintza sexualak yiff gisa izendatzen dira furry komunitatean.

## Erreferentziak

* ↑ «Salon.com sex | Cuddle time» web.archive.org 2008-03-28 (Noiz kontsultatua: 2020-06-16).
* ↑ (Ingelesez) Facebook; Twitter; options, Show more sharing; Facebook; Twitter; LinkedIn; Email; URLCopied!, Copy Link et al.. (2001-06-04). «Once Seen as Taboos, Sexual Fetishes Are Gaining Acceptance» Los Angeles Times (Noiz kontsultatua: 2020-06-16).
* ↑ «Montreal Mirror: Cover story» web.archive.org 2002-08-30 (Noiz kontsultatua: 2020-06-16).
* ↑ «Animal Magnetism» web.archive.org 2015-07-13 (Noiz kontsultatua: 2020-06-16).
* ↑ (Ingelesez) Gurley, George. «Pleasures of the Fur: The Animalistic, Sexy World of Furries and Fetishes» Vanity Fair (Noiz kontsultatua: 2020-06-16).
* ↑ «the Darken Hollow - Thoughts - Furry Sociology» web.archive.org 2006-10-15 (Noiz kontsultatua: 2020-06-16).
* ↑ (Ingelesez) Who are the furries?. 2009-11-13 (Noiz kontsultatua: 2020-06-16).

## Kanpo estekak

* Datuak: Q7205631
# Peluxe

    Artikulu hau panpinari buruzkoa da; oihala gaitzat duena beste hau da: «felpa»
Peluxeak oihal leun eta gozoz egindako panpina bigunak dira, pertsonak, animaliak nahiz objektuak irudikatzen dituztenak. Ezagunenak peluxezko hartzak izan dira.
Haurrek trantsizio-objektu edo kutun moduan hartzen dituzte maiz.

## Kanpo estekak

* Datuak: Q682582
* Multimedia: Stuffed animals / Q682582
# Plateau (Benin)

Plateau Beningo hego-ekialdeko departamendua da. Iparraldean Collines departamenduarekin du muga, Nigeriarekin ekialdean, Ouémé departamenduarekin hego-mendebaldean, eta Zourekin mendebaldean. 3.264 kilometro koadroko eremua hartzen du, eta 2013an 622.372 biztanle zituen. Sakété da hiriburua.

## Erreferentziak

* ↑ Benin: Departments, Major Cities & Towns - Population. citypopulation.de (Noiz kontsultatua: 2020-1-9).

## Kanpo estekak

* Datuak: Q32108
* Multimedia: Plateau Department / Q32108